अब दूल्हे हेलीकॉप्टर से जाएंगे, डीजे बजेगा
दहेजप्रथा के विरोध में रविवार को हुई गुर्जर महापंचायत में देश के पांच प्रदेशों के गणमान्य लोगों ने हिस्सा लिया। महापंचायत में शादियों में होने वाली फिजूलखर्ची को देखते हुए पांच ऐतिहासिक फैसले लिए गए। इनमें सबसे अहम फैसला बेटियों की विदाई के दौरान दहेज की लिस्ट नहीं पढ़ने का निर्णय रहा। इसके अलावा किसी भी शादी में अब डीजे नहीं बजाया जाएगा, हेलीकॉप्टर से दूल्हे नहीं आएंगे, शादियों में अलग से होने वाली कॉकटेल पार्टी पर पाबंदी, आतिशबाजी पर रोक और कोई भी शादी एक बैंड से ही की जाएगी। इन फैसलों पर दिल्ली, उत्तरप्रदेश, हरियाणा, राजस्थान पंजाब से आए पंचों ने अपनी सहमति की मुहर लगाई। इस पंचायत में बेटियों की पढ़ाई पर भी सवाल उठाए और कहा कि बेटियों को पढ़ाना ही उद्देश्य होना चाहिए, अब बेटियां अलग-अलग क्षेत्रों में मां-बाप का नाम रोशन कर रही हैं, हमें अन्य समाजों का अनुसरण करना चाहिए।
महापंचायतमें शामिल हुए 500 से ज्यादा लोग
गुड़गांवके पॉश सेक्टरों के बीचों-बीच बसे तिगरा गांव में हुई इस महापंचायत में करीब 500 से अधिक लोगों ने हिस्सा लिया। महापंचायत का मंच संचालन रणबीर चंदीला ने किया। उन्होंने कहा कि अब तक गुर्जर समाज की कई बार महापंचायतें हुई थीं, लेकिन दहेज प्रथा शादियों में होने वाली फिजूलखर्ची पर अंकुश नहीं लग सका। इसके लिए समाज के कई ठेकेदारों को महापंचायत में खरी-खरी सुननी पड़ी। वक्ताओं ने कहा कि जो पगड़ीधारी इस पंचायत में बैठे हैं, सबसे पहले उन्हें अपने आप का लालच दूर करना होगा। समाज की यह बुराई दूर की जा सकती है। महापंचायत में रात को होने वाली शादियों का विरोध जताया।
इस महापंचायत की अध्यक्षता अनंतराम तंवर ने की, जबकि इस महापंचायत में सोहना के विधायक तेजपाल तंवर, पूर्व विधायक सुभाष चौधरी, प्रोफेसर रतीराम बिधूड़ी, रमेश छाबड़ी, बलबीर बोकन, पानीपत से महावीर छोकर, राजस्थान से डॉ. रूपसिंह, भिवाड़ी राजस्थान से कर्नल शेर सिंह, उत्तरप्रदेश से राजकुमार भाटी, मौजीराम नागर, भरत सिंह नागर, शौताश सिंह मावी, दिल्ली से जगदीश लोहिया, पंजाब से पूर्व एचसीएस जीयाराम चेची आदि वक्ताओं ने अपने विचार रखे।
‘धरती मां का पैसा है, इससे बच्चों को पढ़ाओ’
समालखा पानीपत के वक्ता महावीर छोकर ने महापंचायत में कहा कि दिल्ली एनसीआर के लोगों के पास धरती मां का पैसा है। इसे बर्बाद करने से अच्छा है, बच्चों को पढ़ाओ। इस दौरान उन्होंने कहा कि एनसीआर के लोग पानीपत में रिश्ते नहीं करते, वहां हम बिना दहेज शादियां करते हैं। लेकिन यहां लोगों में दहेज की होड़ लगी हुई है।
दहेज विरोधी महापंचायत 7 फरवरी को
इसमहापंचायत की अध्यक्षता करते हुए अनंतराम तंवर ने कहा कि इस मुहिम को जारी रखा जाएगा। इसके बाद अगली महापंचायत 7 फरवरी को पलवल जिले में होगी। जिसका जल्द ही स्थान निश्चित कर समाज के लोगों को निमंत्रित किया जाएगा। अब कोई भी इन शर्तों को तोड़ेगा, ऐसी शादियों का समाज के लोग बहिष्कार करेंगे।
इन फिजूलखर्ची पर पाबंदी
{शादीमें डीजे पर लगी पूर्ण पाबंदी।
{शराब के लिए अलग से नहीं लगाया जाएगा टेंट।
{विदाई पर नहीं पढ़ी जाएगी दहेज की लिस्ट।
{शादी में आतिशबाजी नहीं की जाएगी।
{एक बैंड से ही करनी होगी शादी।
बेटी बचाओ-बेटी पढ़ाओ मुहिम की हुई सराहना
महापंचायतके वक्ताओं ने बेटियों की पढ़ाई को लेकर केंद्र प्रदेश सरकार द्वारा चलाई गई मुहिम को सराहनीय बताया। उन्होंने कहा कि बेटियों को बोझ नहीं समझना चाहिए। बेटियों को पढ़ाया जाए तो दहेज प्रथा को समाप्त करना और आसान हो सकता है। अब तक जितनी भी पढ़ी-लिखी लड़कियों की शादी हुई है, तो दहेज को कम पढ़ाई को अधिक महत्व दिया जाता है। ऐसे में बेटियों की पढ़ाई की ओर अधिक ध्यान देना होगा।
महापंचायतों की असफलता का कारण पैसे वाले: रमेश
पलवलनिवासी प्रिंसिपल रमेश छाबड़ी ने महापंचायत में आए लोगों से कहा कि अब तक हुई महापंचायतों की असफलता के पीछे यहां बैठे पैसे वाले लोग ही हैं। हम सबका डबल रूप है। विदाई के दौरान दहेज पूरी शान के साथ गिनाया जाता है। हम बेटियों को शिक्षा दें तो दहेज प्रथा अपने आप समाप्त हो सकती है।
गुड़गांव. गांवतिघरा में आयोजित गुर्जर समाज की महापंचायत में मौजूद लोग।
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva mag_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva